ร้านเปิดทุกวันตั้งแต่ 11:00 - 21:30 น.

อยู่ภายในห้าง ชั้น 4

ไม่เข้าชาบูชิมานานมากกว่า 1 ปี มาครั้งนี้ พร้อมกับโปรโมชั่นใหม่ และราคาใหม่ กับหมูคุโรบูตะ เนื้อนุ่มๆ ซูชิหน้าใหม่ๆ และราคาแรงๆ คนละ 499 บาท กับเวลา 1.30 ชม. 

มาเป็นคิวแรก ลูกค้ายังไม่มี ดีต่อใจ ฮ่าๆ 

สั่งเป็นซุปน้ำข้น และต้มยำ 
น้ำข้นกลิ่นคล้ายนมต้มซุปกระดูกหมู ส่วนต้มยำก็หอม เผ็ดร้อนแบบฉบับต้มยำดั้งเดิมอยู่แล้ว 

คานิมากิซูชิ สีขาวๆไม่รู้คืออะไร แต่รู้สึกว่ามันอร่อยมาก 

กุนกันแซลมอนเอบิโกะ ในรูปกับตัวจริงไม่ค่อยเหมือนกันเท่าไหร่ หยิบมาถ่ายรูปเฉยๆ เหมือนไม่มีแซลมอน เลยไม่กิน ฮ่าๆ 

ทามาโกะซูชิ หรือไข่หวาน นะแหละ แต่ปรับแต่งใหม่หมด ให้ดูน่าตาน่าทานขึ้น ส่วนตัวว่าเลี่ยน ยิ่งทานคู่กับโชยุ ยิ่งเลี่ยนเข้าไปอีก 

หมูดำ สไลด์บาง นุ่ม ละมุนลิ้นดี 

ส่วนเมนูที่อยู่ในถ้วย มีปูอัด ไข่กุ้งและแป้งเทมปุระโรยหน้า ด้านล่างจะเป็นแตงกว่าและอื่นๆ อีกมากมาย ไม่ได้ถ่ายมาให้ดู แต่มันอร่อยมากๆ ลองมาทานกัน 

ไอศกรีมในตู้ พนักงานตักไว้ให้ถ้วยละนิดละหน่อย เพราะ ค่อนข้างแข็งและตักยากมากๆ ใครกล้ามใหญ่มาฝึกสกิลการตักไอศกรีมกันได้นะ เลือดขึ้นหน้าเลยทีเดียว ฮ่าๆ 

สับปะรดของชาบูชิ ส่วนตัวรู้สึกว่าเปรี้ยวแทบทุกครั้งที่เคยทาน 

การบริการ ก็โอเคดี ทั่วๆไป ไม่มีอะไรตกหล่น พนักงานยิ้มแย้ม 
